laion/Wikipedia-Exotic huggingface dataset:
יעקב אביטן

הרב יעקב אביטן (נולד בכ"ט בניסן ה'תש"ל, 5 במאי 1970) הוא פוליטיקאי ישראלי ששימש כשר לשירותי דת, חבר מועצת העיר אשקלון מטעם סיעת ש"ס, סגן ראש העירייה ורב המועצה אזורית חוף אשקלון. אביטן נולד באשקלון למזל ולרב יצחק אביטן, הרב האזורי בבאר טוביה. למד בבית הספר היסודי "נווה ציון" באשקלון ולאחר מכן בישיבה התיכונית קריית נוער בירושלים. בהמשך עבר ללמוד בישיבה קטנה "אהל משה" בבני ברק ובישיבה גדולה "קול יהודה" בבני ברק. בשנת תש"ן (1990), בהיותו בן 19 הוסמך לרבנות על ידי רבני ירושלים: הרב שלום משאש והרב יצחק קוליץ, וכן על ידי הרב משה מלכה רבה של פתח תקווה. כמו כן נבחן אצל הרבנים: הרב אברהם אלמליח אב"ד באר שבע, הרב שאר ישוב כהן רב העיר חיפה והרב אליהו אברז'ל אב"ד באר שבע. בחודש סיון תש"ן (1990), קיבל כושר לכהן כרב מושב מהראשון לציון הרב מרדכי אליהו ונבחר לכהן כרב המושב בית שקמה בעודו בן 20. בכך היה לרב הצעיר ביותר בישראל. שימש כרב מושב בית שקמה ולאחר מכן כרב המועצה אזורית חוף אשקלון. כיהן חבר ועדת הלסינקי וועדת האתיקה במרכז רפואי ברזילי באשקלון. ועמד בראש ארגוני חסד. בשנת תשנ"ט (1999) נבחר לכהן כרב המרכז רפואי ברזילי באשקלון. בשנת 2013, כשלושה חודשים לפני פטירתו של הרב עובדיה יוסף, התבקש על ידו להתמודד בראש תנועת ש"ס למועצת העיר אשקלון. הוא נבחר למועצת העיר והיה ממונה על אגף החינוך בעירייה כאשר במקביל המשיך לכהן כרב המועצה האזורית חוף אשקלון. בבחירות לרשויות המקומיות שנערכו באוקטובר 2018, נבחר פעם נוספת למועצת העיר ומונה לסגן ראש עיריית אשקלון. במאי 2020 הודיע יו"ר מפלגת ש"ס, אריה דרעי, כי החליט להציב את אביטן כמועמדו לתפקיד השר לשירותי דת בממשלת ישראל השלושים וחמש. ב-17 במאי 2020 הושבעה ממשלת ישראל ה-35 ואביטן התמנה לשר לשירותי דת. בנובמבר 2020 הכריז אביטן כי יותר מ-30 מיליון ש"ח יועברו למועצות הדתיות ברחבי המדינה. החלטה הזו הייתה ניסיון לתמוך כלכלית במועצות הדתיות שמ-2018 נמצאות במשבר תקציבי שהעמיק עם התפרצות נגיף הקורונה בישראל. מלבד אביטן השתתפו ביוזמה להעברת התקציבים שר הפנים דרעי וסגן שר האוצר יצחק כהן. ערך מורחב – אסון הר מירון (2021) כשר לשירותי דת דאג להעביר תקציב למרכז הארצי לפיתוח המקומות הקדושים, וערך פגישות וסיורים בשלבי היערכות להילולה במירון שבהם קיבל עדכונים באשר להתקדמות ההכנות. בליל ל"ג בעומר, י"ח באייר ה'תשפ"א, 30 באפריל 2021 אירע אסון בהר, ובתדחוקת קהל נספו 45 גברים וילדים, ונפצעו 102 בני אדם. זהו האסון האזרחי הגדול ביותר בתולדות מדינת ישראל. ועדת החקירה בנושא הטילה עליו אחריות אישית והמליצה שלא ימונה בעתיד לתפקיד שר. מדיה וקבצים בנושא יעקב אביטן בוויקישיתוף יעקב אביטן, באתר הכנסת יעקב אביטן, באתר כנסת פתוחה יוסי פרטוק, האזינו לראיון מרתק עם הרב יעקב אביטן, אשקלון נט, 13 בספטמבר 2014 סיון סבג-אסולין, הרב אביטן בראיון: "לא זקוק לערב יום הכיפורים כדי להיות נוח לבריות", באתר אשקלונים, 17 בספטמבר 2018 האתרוג של העיר, באתר סוגרים שבוע, 23 בספטמבר 2018 עטרה גרמן, ‏שר הדתות באולפן: הציונות הדתית תמצא את הבית שלה בש"ס, באתר "סרוגים", 29 ביולי 2020 ישי כהן, ‏כך נודע לי שמוניתי לשר; יעקב אביטן בראיון, באתר כיכר השבת, 31 ביולי 2020 כל הכתבות על הרב יעקב אביטן, באתר ערוץ 7 גיא עזרא, ‏סופית: זה שר הדתות מטעם ש"ס, באתר "סרוגים", 13 במאי 2020 חזקי ברוך, השר לשירותי דת הרב יעקב אביטן: ״זהו יום בשורה למועצות הדתיות ולאלפי עובדים שעושים עבודת קודש. אמשיך להיאבק למענם"., באתר ערוץ 7 דין וחשבון ועדת החקירה הממלכתית לחקר אסון הר מירון, ‏6 במרץ 2024 האסון במירון, באתר ynet דין וחשבון ועדת החקירה הממלכתית לחקר אסון הר מירון באתר ממשלת ישראל
התרסקות מטוס הנורד במכתש הגדול

התרסקות מטוס הנורד במכתש הגדול התרחשה ב-29 באפריל 1964. בתאונה נספו כל תשעת יושבי המטוס, אנשי חיל האוויר. מטוס הנורד 2501 נוראטלס היה מטוס תובלה מתוצרת צרפת, ששירת בחיל האוויר בשנים 1955–1978. ב-29 באפריל 1964 אחר הצהריים המריא מבסיס תל נוף מטוס נורד מס' 044, שהשתייך לטייסת הפילים (טייסת 103). נמצאו בו חמישה אנשי צוות וארבעה צוערי קורס נווטים בחיל האוויר. מטרת הטיסה הייתה אימון ניווט בגובה נמוך בדרום ישראל. מעט אחרי השעה 19:00 התקיים פעמיים קשר אלחוט עם המטוס, ולאחר מכן הוא נותק. לאחר שהמטוס איחר בשעה לשוב לבסיסו, החלו חיפושים אחריו. הם הופסקו בגלל עננים נמוכים והחלו שוב למחרת בבוקר. אז גילה מסוק את שברי המטוס, והתברר כי הוא פגע בפני המצוק האנכי הצפוני של המכתש הגדול והתרסק. לא היו ניצולים. מפקד חיל האוויר, עזר ויצמן, מינה ועדת חקירה לבדיקת נסיבות האסון. הוועדה מצאה שבעת התאונה נמצא המטוס בנתיבו המתוכנן, אך הוא לא נסק לגובה שאליו היה אמור להגיע, ועקב כך פגע בקרקע. הוועדה מצאה שמיקום אנשי הצוות והצוערים במטוס היה לקוי, שכולם היו שאננים, ושהטייסים הסתמכו על הוראות הניווט שקיבלו, ולא היו מודעים לצורך לנסוק לפני ההתרסקות. אנדרטה לזכר תשעת החללים הוקמה בגן הבנים בעיירה מצפה רמון, היישוב הסמוך למקום התאונה. באנדרטה רשום כי התאונה אירעה במכתש רמון, וזאת עקב מידע מוטעה שנמסר לבני המשפחה. חיל האוויר בחר מסיבה כלשהי להסתיר משך שנים רבות את המקום המדויק בו ארעה התאונה, וגרם לבני המשפחה להאמין כי התאונה ארעה במכתש רמון.[דרוש מקור] ביולי 2014 התכנסו בני משפחות של חללי האסון ואנשי טייסת הפילים בבסיס נבטים כדי לציין מלאת יובל שנים להתרסקות המטוס. תאונת נורד 044, באתר "מרקיע שחקים". שני פומס, חמישים שנה לתאונת ה"נורד" במכתש הגדול, באתר חיל האוויר הישראלי, 4 ביולי 2014. בלילה חשוך, בטאון חיל האוויר, גיליון 247, יוני 2019, באתר חיל האוויר. המשפחות חזרו אל אתר ההתרסקות, באתר חיל האוויר, 2008. אנדרטת יד לתשעה, מצפה רמון, באתר יזכור. תאונת נורד 044, באתר "מרקיע שחקים".
הסמל סלוטר

רוברט רודולף רמוס (באנגלית: Robert Rudolph Remus; נולד ב-27 באוגוסט 1948) הוא מתאבק עבר אמריקאי, שהופיע תחת שם הבמה "סמל סלוטר" (Sgt. Slaughter). הוא החזיק פעם אחת בתואר אליפות ה-WWE ונכנס להיכל התהילה של ה-WWE בשנת 2004. בין השנים 1972 ל-1980 התאבק בארגוני ההיאבקות NWA ו-AWA. בשנת 1980 הצטרף ל-WWF, כשאחד העימותים הזכורים שלו באותה התקופה היה מול שייך הברזל. לאחר מכן, עזב את הארגון. בשנת 1990 חזר ל-WWF והחל לגלם דמות "רעה" של מזדהה עיראקי, בהשפעת מלחמת המפרץ. ברויאל ראמבל 1991 זכה בהפתעה באליפות העולם אחרי שניצח את האולטימט ווריור. ברסלמניה 7 הפסיד את התואר להאלק הוגאן. באמצע שנת 1991 שב לגלם דמות "טובה" והוא חזר עם הדגל האמריקאי והצטרף לצמד יחד עם ג'ים דאגן. בחלוף כמה שנים שלא הופיע, בשנת 1997 חזר ל-WWF והופיע בדמות נציב הארגון. לאחר מכן, המשיך בתפקידים אדמיניסטרטיביים מאחורי הקלעים. דמותו של סמל סלוטר הופיע גם סדרת הטלויזה כוח המחץ בשנת 1987 ובסרט המצויר של התוכנית. הדמות עוצבה בדמותו של סלוטר וגם דובבה על ידי רמוס עצמו. מדיה וקבצים בנושא הסמל סלוטר בוויקישיתוף אתר האינטרנט הרשמי של הסמל סלוטר (באנגלית) הסמל סלוטר, ברשת החברתית אקס (טוויטר) הסמל סלוטר, באתר WWE.com להיאבקות מקצועית הסמל סלוטר, באתר Online World of Wrestling
Into the Nightlife

Into the Nightlife (בעברית: אל תוך חיי הלילה) הוא סינגל שהוקלט על ידי הזמרת-יוצרת האמריקאית סינדי לאופר, מתוך אלבום האולפן העשירי שלה, Bring Ya to the Brink. השיר יצא לאור ב-8 באוגוסט 2008, על ידי חברת התקליטים אפיק רקורדס, כסינגל השלישי מתוך האלבום. השיר הגיע אל המקום הראשון במצעד שירי הדאנס קלאב. השיר נכתב על ידי סינדי לאופר, פייר אסטרום, יוהאן בובק ומקס מרטין והופק על ידי אסטרום, בובק ומרטין. בריאיון לאנטרטיינמנט ויקלי, לאופר סיפרה כי שם השיר נוצר בהשראת ספרו של הנרי מילר Into the Night Night, וטענה כי השיר מדבר על חיי הלילה שבניו יורק. כמה שנים לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-1.2 מיליון השמעות. הווידאו קליפ הרשמי של השיר הועלה לערוץ היוטיוב של סינדי לאופר ב-25 באוקטובר 2009. הקליפ בוים על ידי לאופר וצולם ב-"ספלאש בר" בניו יורק, ב-20 במאי 2008. בקליפ מופיעים כמה ממעריציה של לאופר. שני הידוענים ארי גולד (אנ') וקולטון פורד מופיעים בקליפ גם כן. נכון למאי 2020, מונה הצפיות של הקליפ עומד על למעלה מ-2.4 מיליון צפיות. מידע על הסינגל "Into the Nightlife" באתר מיוזיק בריינז סרטון השיר "Into the Nightlife" באתר יוטיוב סינדי לאופר, פייר אסטרום, יוהאן בובק, מקס מרטין Cyndi Lauper - Into The Nightlife, Discogs (באנגלית) Cyndi Lauper - Bring Ya To The Brink, Discogs (באנגלית) Cyndi Lauper, Billboard Into the Nightlife, נבדק ב-2020-05-13 Cyndi Lauper Premieres Brand-New Song, arjanwrites.com Cyndi Lauper - Into the Nightlife Add Post - FreeServers, web.archive.org, ‏2008-05-19
כלבם של בני בסקרוויל (סרט, 1929)

כלבם של בני בסקרוויל (בגרמנית: Der Hund von Baskerville) הוא סרט אילם גרמני משנת 1929, בבימויו של ריצ'רד אוסוולד, ובכיכובם של קרלייל בלקוול, אלכסנדר מורסקי, וליביו פאבנלי. הסרט הוא עיבוד לרומן "כלבם של בני בסקרוויל" מאת ארתור קונאן דויל שיצא לאור ב-1902. זה היה הסרט האחרון של שרלוק הולמס מתקופת הראינוע. הסרט מתהדר בצוות שחקנים בינלאומי, בהם השחקן האמריקאי קרלייל בלקוול, השחקן הגרמני פריץ ראספ, השחקן הרוסי אלכסנדר מורסקי, והשחקן האיטלקי ליביו פאבנלי. ב-2009 התגלתה קלטת עם הסרט (וסרטים נוספים מתקופת הסרט האילם) במרתף של כנסייה בסוסנוביץ שבפולין. ב-2019 הוציאה חברת Flicker Alley את הסרט, ששוחזר באופן דיגיטלי, על גבי DVD ו-Blu-ray, יחד עם גרסה משנת 1914. ריצ'רד אוסוולד כתב ב-1914 עיבוד לרומן של קונאן דויל עבור הסרט "Der Hund von Baskerville". הסרט משנת 1929 אינו גרסה מחודשת של הסרט הקודם, אלא עיבוד מחודש של המקור הספרותי. השחקן האמריקאי הבריטי קרלייל בלקוול לוהק לתפקיד הולמס, מכיוון שהיה "בריטי הולם". את התפאורה עיצב הארט דיירקטור וילי שילר. הצילומים נערכו באולפני סטאאקן בברלין. קרלייל בלקוול – שרלוק הולמס אלכסנדר מורסקי – לורד צ'ארלס בסקרוויל ליביו פאבנלי – סר הנרי בסקרוויל ג'ורג' סרוף – דוקטור ווטסון בטי ברד – בריל פריץ ראספ – סטייפלטון ואלי ארנהיים – ברימור אלמה טיילור – גברת ברימור קרלה ברת'יל – לורה ליונס ג'ארו פירט – דוקטור מורטימר רוברט גריסון – פוקלנד "כלבם של בני בסקרוויל", במסד הנתונים הקולנועיים IMDb (באנגלית) "כלבם של בני בסקרוויל", במסד הנתונים הקולנועיים KinoPoisk (ברוסית) Alan Barnes (2002). Sherlock Holmes on Screen. Reynolds & Hearn Ltd. p. 78. ISBN 978-1-903111-04-8. Workman, Christopher; Howarth, Troy (2016). Tome of Terror: Horror Films of the Silent Era. Midnight Marquee Press. p. 340. ISBN 978-1936168-68-2. "Ostatni niemy film o Sherlocku Holmesie zostanie pokazany w Warszawie". Onet Kultura (בפולנית). 2019-04-02. נבדק ב-2019-04-02. S.S. Prawer. Between Two Worlds: The Jewish Presence in German and Austrian Film, 1910–1933. p. 86.
דייבי קורמן

דייבי קורמן (בצרפתית: Davy Cooreman; נולד ב-21 באוקטובר 1971) הוא כדורגלן עבר בלגי, ששיחק בעמדת הקשר. קורמן התחיל את הקריירה שלו בגנט. ב-10 במרץ 1990, קורמן ערך את הופעת הבכורה שלו בקבוצה הבוגרת המשחק הליגה נגד ורכם. בקיץ 1992, קורמן חתם בסקרל ברוז'. אחרי שנתיים עבר לוורכם וכעבור שנה חזר לסרקל. בקיץ 1998 חתם באנדרכט אוילסט. בקיץ 2000, קורמן עזב לראשונה את בלגיה וחתם בהפועל באר שבע ששיחקה אז בליגה הלאומית. ב-10 באפריל 2001, כבש בהפסד 1–2 למכבי חיפה במסגרת רבע גמר גביע המדינה. בסיום העונה, עלתה באר שבע לליגת העל. בקיץ 2002 שוחרר מבאר שבע מסיבות אישיות, וחתם בלה לובייר. קורמן, היה שותף לזכייה הראשונה של המועדון אי פעם בגביע בעונתו היחידה. בהמשך הקריירה, שיחק קורמן בברינגן-הוסדן-זולדר, זומרגם וקרקסקן-מרה. באוגוסט 2009, מונה לאימון קבוצת דה פינטה, אותה אימן עד נובמבר של אותה עונה. בפברואר 2011, חתם באודגם, אותה אימן עד סיום העונה. ורכם הליגה הבלגית השנייה: 1994/1995 הפועל באר שבע ליגה לאומית: 2000/2001 לה לובייר הגביע הבלגי: 2002/2003 דייבי קורמן, באתר Transfermarkt דייבי קורמן, באתר FootballDatabase.eu משה גוגזל וגור מוטולה, ב"ש: קורמן שוחרר; אבו-לאבן סיכם לעונה הבאה, באתר ynet, 2 ביולי 2002 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דייבי קורמן".
רוסיה-תרבות

רוסיה-תרבות (ברוסית: Россия Культура; מילולית: "ראסייה-קולטורה", שמו המלא: "ערוץ הטלוויזיה הממלכתי הרוסי 'רוסיה-תרבות'", Российский государственный телеканал «Россия-Культура») היא רשת טלוויזיה רוסית, המשדרת אירועי תרבות ומופעים אומנותיים. שייכת לקבוצת VGTRK שבשליטת המדינה. מאז 2009, מנכ"ל הערוץ והעורך הראשי הוא הבמאי והמפיק סרגיי שומאקוב, המכהן במקביל כסמנכ"ל החברה הרוסית הממלכתית לרדיו וטלוויזיה. תחילה הערוץ נקרא RTR-2, ושמה שונה אז לקולטורה (תרבות) ב-1 בינואר 1998 ולבסוף ב-1 בינואר 2010 הוא עבר מיתוג מחדש לערוץ "רוסיה-תרבות". מאוקטובר 2004 ועד 3 בספטמבר 2017 הערוץ ייחד פינה לערוץ החדשות האירופי Euronews. בין 2007 ל-2010 בשעות היום שודר ערוץ ילדים בשם ביביגון. אחת מתוכניות הילדים הנודעות בערוץ היא התכנית "לילה טוב, ילדים" (Спокойной ночи, малыши!), המשודרת ברציפות מאז 1995 ושודרה בעבר בטלוויזיה הסובייטית מאז 1964. הערוץ מפיק מחדש תוכניות משלו בתחומי התרבות והמדע השונים. הערוץ מתמחה בתוכניות העוסקות בהיסטוריה הרוסית והעולמית, מדע, ספרות, מוזיקה, אמנות דקורטיבית ואדריכלות. בין תוכניות הערוץ ניתן למנות תוכניות של ערוצי חדשות תרבות, מפגשים וראיונות עם אנשים מעניינים, סדרות דוקומנטריות, הרצאות של חוקרים מובילים מקומיים וזרים, תוכניות ודיונים בתחומי החיים החברתיים השונים. בערוץ מוצגים אנשים מוכשרים, כמו אמנים, סופרים, מדענים, פוליטיקאים ואנשי צבא. התוכניות כוללות קונצרטים למוזיקה קלאסית, אופרות, בלט ותחרויות מוזיקליות. ערוץ הטלוויזיה אינו משדר פרסומות, במקום זאת הוא מקדם אירועי תרבות. סמליל הערוץ מאז 2014 מדיה וקבצים בנושא רוסיה-תרבות בוויקישיתוף אתר האינטרנט הרשמי של רוסיה-תרבות (ברוסית) רוסיה-תרבות, ברשת החברתית אקס (טוויטר) רוסיה-תרבות, ביישום טלגרם רוסיה-תרבות, ברשת החברתית אינסטגרם רוסיה-תרבות, ברשת החברתית VK רוסיה-תרבות, סרטונים בערוץ היוטיוב "Телеканалы НТВ и «Культура» будут вещать вместе". Российское новостное информационное агентство «NEWSru.com». 2000-08-31. נבדק ב-2013-09-18. "Пожар в телецентре «Останкино» (август 2000 г.). Справка". «רי"א נובוסטי». 2010-08-27. נבדק ב-2013-09-18. Михаил Швыдкой: на нас смотрели как на придурков — Издания МК Интеллигент, творец, начальник
Same Ol' Story

Same Ol' Story (בעברית: אותו הסיפור הישן) הוא סינגל שהוקלט על ידי הזמרת-יוצרת האמריקאית סינדי לאופר, מתוך אלבום האולפן העשירי שלה, Bring Ya to the Brink. השיר יצא לאור ב-6 במאי 2008, על ידי חברת התקליטים אפיק רקורדס, כסינגל השני מתוך האלבום. השיר הגיע אל המקום הראשון במצעד שירי הדאנס קלאב. השיר נכתב והופק על ידי סינדי לאופר, ביחד עם ריצ'רד מורל. השיר היה לשירה הראשון של לאופר מאז שנת 1983, שהצליח לכבוש את פסגת מצעד שירי הדאנס קלאב. אותו השיר שכבש את פסגת המצעד היה להיטה "Girl Just Wanna Have Fun". בנוסף לכך, הופץ השיר כסינגל באייטונס ובאמזון ב-6 במאי 2008, תוך שהוא היה זמין להורדה דיגיטלית. השיר זכה להצלחה במצעדי הבילבורד השונים, אך מכירותיו בארצות הברות מסתכמות ב-5,000 עותקים בלבד. סרטון השיר "Same Ol' Story" באתר יוטיוב Cyndi Lauper - Same Ol' Story, Discogs (באנגלית) Cyndi Lauper - Bring Ya To The Brink, Discogs (באנגלית) Cyndi Lauper, Billboard Cyndi Lauper – Same Ol' Story (באנגלית), נבדק ב-2020-05-13 Cyndi Lauper to Bring Ya To The Brink on Eye-Opening New Album, Launches Groundbreaking True Colors Tour, www.businesswire.com, ‏2008-04-28 (באנגלית) Cyndi Lauper | News, web.archive.org, ‏2008-05-03 Ask Billboard: Tina Turner, Top-Selling Rap, Lauper, Billboard, ‏2008-08-22
RTR Planeta

RTR-Planeta הוא השירות הבינלאומי של VGTRK, חברת שידור בבעלות המדינה ברוסיה. זהו ערוץ בינלאומי הזמין ברחבי העולם באמצעות כבלים ולוויין. למעשה, RTR Planeta היא הספקית היחידה של תוכניות טלוויזיה בשפה הרוסית לאזור אסיה-פסיפיק המכוסה על ידי לוויין AsiaSat 2. כדי להגביר את נגישות התוכן שלו לצופי הערוץ אומץ שימוש בטכנולוגיות חדשות ובשידור באמצעות IPTV, ADSL וברשתות מתקדמות אחרות. באוקטובר 2009 נוצרה במיוחד גרסה נפרדת של ערוץ הטלוויזיה ששודרה באמצעות לוויין אאוטלסאט 36A לצופי טלוויזיה אוקראינים. הדבר נעשה מכיוון שב-1 בנובמבר 2008 דרשה מועצת השידור והרדיו האוקראינית כי מפעילי הכבלים (האוקראינים) יסירו את ערוצי הטלוויזיה הרוסיים שלא אימצו את החקיקה האוקראינית מרשימות השידור שלהם. ההחלטה השפיעה בעיקר על RTR-Planeta, הערוץ הראשון ורשת TV Center. כמו כן, באותה עת, הוא נבנה על ידי אלקטל ספייס מבוסס על הלוויין Spacebus-3000B2, ששוגר בטיסת הבכורה של רקטת אטלס III. ב-1 במאי 2010, RTR Planeta חזרה לרשתות הכבלים האוקראיניות. ב-3 ביוני 2022 הופסקו שידורי הערוץ בשטח האיחוד האירופי. באפריל 2015 נחסמו שידורי RTR Planeta לשלושה חודשים על ידי ליטא בגלל מה שהיא טענה כתעמולה ועידוד "אלימות והפעלת מלחמה". נציבות הרדיו והטלוויזיה של ליטא הסבירה כי RTR Planeta מציגה את האוקראינים כאויבי רוסיה ומפגינה בזלזול לשלמותה הטריטוריאלית של אוקראינה. ב־31 בינואר 2019 נחסמו שידורי RTR Planeta במשך שלושה חודשים בלטביה בגלל העברת "נאומי תעמולה ושנאה, שנחשבו לעודד אלימות". כמה מנאומי השנאה עודדו את הצופים לתלות אוקראינים בגלל השקפותיהם הפוליטיות. זו הייתה הפעם השנייה שהערוץ קיבל איסור בלטביה, הפעם הקודמת הייתה בשנת 2016, אז הואשם הערוץ בהפיץ מידע כוזב. סרגיי פשקוב כתב הערוץ בישראל החל משנת 2003. בעקבות כתבות החד-צדדיות שלו בתחילת מלחמת חרבות ברזל נחתמה עצומה להעמדתו למשפט בארץ. לוגו RTR מולדובה לוגו RTR אירופה לוגו RTR בלארוס לוגו החל מ-1 ביולי 2002 עד 31 בדצמבר 2009 הלוגו החל מ-30 במאי 2010 מדיה וקבצים בנושא RTR Planeta בוויקישיתוף אתר האינטרנט הרשמי של RTR Planeta TV channel RTR-Planeta proposes special version for Ukraine, Kyiv Post (October 13, 2009) ‘Lithuania creates precedent in EU by banning Russian TV station’, Delfi, April 10, 2015 https://www.hs.fi/ulkomaat/art-2000005984806.html
Set Your Heart

Set Your Heart (בעברית: תניח את הלב שלך) הוא סינגל שהוקלט על ידי הזמרת-יוצרת האמריקאית סינדי לאופר, מתוך אלבום האולפן העשירי שלה, Bring Ya to the Brink. השיר יצא לאור בשנת 2008, על ידי חברת התקליטים אפיק רקורדס, כסינגל הראשון והפותח מתוך האלבום. השיר אל המקום הרביעי במצעד השירים שבטוקיו והמקום השלישי במצעד השירים שבצרפת. השיר נכתב על ידי סינדי לאופר, ויקטור קרסטארפן, ג'ין מקפדן, ריצ'רד מורל וג'ון וייטהד והופק על ידי לאופר ומורל גם כן. השיר יצא בתחילת 2008 כסינגל שיווקי ביפן בלבד, תוך שזכה שם להצלחה רבה ובהמשך, זכה להצלחה גם בשאר רחבי העולם. בנוסף לכך, השיר כולל בתוכו קטעים מתוך "Where Are All My Friends", שנכתב על ידי ויקטור קרסטארפן, ג'ין מקפדן וג'ון וייטהד. סינדי לאופר ביצעה את השיר פעמים רבות במהלך סיבוב ההופעות שלה "True Colors", שהתקיים בשנת 2007. סרטון השיר "Set Your Heart" באתר יוטיוב סינדי לאופר, ויקטור קרסטארפן, ג'ין מקפדן, ריצ'רד מורל, ג'ון וייטהד Cyndi Lauper - Set Your Heart, Discogs (באנגלית) Cyndi Lauper - Bring Ya To The Brink, Discogs (באנגלית) Pure Charts by Charts in France : actualité musique, classements, clips, concerts, www.chartsinfrance.net Cyndi Lauper – Set Your Heart (באנגלית), נבדק ב-2020-05-13 Top Music Charts - Hot 100 - Billboard 200 - Music Genre Sales Harold Melvin & The Blue Notes – Where Are All My Friends (באנגלית), נבדק ב-2020-05-13 FreezePage, www.freezepage.com
A Christmas Duel

A Christmas Duel (בעברית: דו-קרב חג מולד) הוא סינגל שהוקלט על ידי הזמרת-יוצרת האמריקאית סינדי לאופר, ביחד עם להקת הגראז' רוק השוודית ההייבס. השיר יצא לאור ב-19 בנובמבר 2008, כסינגל שלא מתוך אלבום, לכבוד חג המולד. השיר הגיע אל המקום הרביעי במצעד השירם שבשוודיה. השיר נכתב על ידי רנדי פיצסימונס והמפיק המוזיקלי שלו טרם נודע. בהתחלה, התברג השיר במקום השישי במצעד השירים שבשוודיה ולאחר מכן, עלה למקום הרביעי. השיר יצא על גבי תקליטור, תקליט 7 אינץ' והיה זמין להורידה דיגיטלית. בראיון, אמרו ההייבס כי "תמיד חלמנו לעשות דואט עם סינדי לאופר". כמה שנים לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5.5 מיליון השמעות. מידע על הסינגל "A Christmas Duel" באתר מיוזיק בריינז מידע על היצירה "A Christmas Duel" באתר Discogs סרטון השיר "A Christmas Duel" באתר יוטיוב The Hives And Cyndi Lauper - A Christmas Duel, Discogs (באנגלית) spanishcharts.com - Spanish charts portal, spanishcharts.com The Hives & Cyndi Lauper (Ft. Cyndi Lauper & The Hives) – A Christmas Duel (באנגלית), נבדק ב-2020-05-13 Daniel (2008-11-24). "The Hives and Cyndi Lauper Engage In "A Christmas Duel"". Rolling Stone. Retrieved November 24, 2008. A Christmas Duel, נבדק ב-2020-05-13
קרוסלה (ערוץ)

קרוסלה או קרוסלה אינטרנשיונל הוא ערוץ טלוויזיה רוסי המוקדש לילדים ונוער. הערוץ הוקם ביוזמת נשיא רוסיה דמיטרי מדבדב בדצמבר 2010. הערוץ זמין לצפייה בכל שטחי רוסיה, בצרפת באמצעות ספקית Free ובארצות הברית באמצעות DirecTV. הערוץ משדר ממרכז הטלוויזיה אוסטנקינו במוסקבה מאז 27 בדצמבר 2010 והוא ממותג כערוץ הילדים העיקרי ברוסיה ועד 2011 היה אחד משני הערוצים הפדרליים היחידים ברוסיה ללא פרסומות. שמו הבינלאומי — Carousel International, או Karusel International. מאשה והדוב קיקוריקי, בהפקת Bazelevs התיקיות טינה וטוני ערוץ קרוסלה נוצר בשנת 2010 לאחר שערוץ הילדים ביביגון (Бибигон) וערוץ טלנאני (ТелеНяня) התמזגו יחד ליצירת הערוץ החדש. התוכנית הראשונה שהוצגה הייתה "קבוצת הקפיצה" (Прыг-Скок Команда) ומאז משדר מדי יום. אתר האינטרנט הרשמי של קרוסלה (ברוסית) קרוסלה, ברשת החברתית טיקטוק קרוסלה, ברשת החברתית VK קרוסלה, סרטונים בערוץ היוטיוב
אליפות הטלוויזיה של ECW

אליפות הטלוויזיה של ECW (באנגלית: ECW World Television Championship) הייתה תואר אליפות, שהיה שייך לארגון ההיאבקות Extreme Championship Wrestling‏ (ECW). היא הוצגה לראשונה בשנת 1992 כחלק מארגון ההיאבקות National Wrestling Alliance‏ (NWA), ששימש כארגון ההיאבקות המרכזי תחתיו היה ECW, שבאותה תקופה נודע בשם Eastern Championship Wrestling. אליפות זו התבססה כאליפות של ECW בשנת 1994 והיא שימשה כאליפות המשנית ב-ECW. חגורת האליפות הוצגה ב-12 באוגוסט 1992 בארגון ההיאבקות ECW שנודע אז בשמו Eastern Championship Wrestling. ארגון ההיאבקות ECW היה חלק מארגון ההיאבקות NWA עד שנותקו מהם בינואר 1993 ובאופן רשמי בספטמבר 1994 שינתה את שמה ל-Extreme Championship Wrestling. ההגנה האחרונה על התואר התרחשה ב-15 בדצמבר 2000. האליפות יצאה מכלל פעילות באפריל 2001, כשארגון ההיאבקות ECW נסגר. חלק מאנשי הצוות של ארגון זה נרכשו על ידי ארגון ההיאבקות World Wrestling Entertainment‏ (WWE). פרופיל האליפות באתר Solie's Title Histories פרופיל האליפות באתר Online World of Wrestling שינוי האליפות לא נכלל בדפי ההיסטוריה שפורסמה על ידי World Wrestling Entertainment תקופת הכהונה נמשכה בין 124 ל-151 ימים
אלברטו נאבדה

אלברטו "בטו" דאנטה נאבדה (בספרדית: Alberto "Beto" Dante Naveda; נולד ב-24 במאי 1972) הוא כדורגלן עבר ארגנטינאי, ששיחק בעמדת הקשר. נאבדה השתייך לסגל של בוקה ג'וניורס בעונת 1993–1994 ושותף במשחק אחד בלבד. בעונת 1995–1996 הצטרף לקילמס אתלטיקו קלוב מליגת המשנה הארגנטינאית ושיחק עונה אחת. בעונת 1996–1997 עבר לליגת ה־MLS ושיחק שנתיים מוצלחות בניו אינגלנד רבולושן. בעונת 1998–1999 הגיע לישראל ושיחק תחילה במכבי עכו מהליגה הארצית. לאחר מספר מחזורים עבר למכבי עירוני אשדוד מהליגה הבכירה ושיחק בה עד סוף העונה. בעונת 1999–2000 שיחק בהפועל ירושלים, שירדה בסיום העונה לליגה השנייה. בעונת 2000–2001 עבר לליגה הסקוטית ושיחק עונה אחת בדנדי יונייטד ועוד עונה ביריבה העירונית דנדי. בעונת 2002–2003 עבר לאיטליה ושיחק עונה אחת בסנרמזה קלצ'יו, קבוצה חובבנית מהעיר סן רמו. לאחר מכן פרש ממשחק בגיל 31. מדיה וקבצים בנושא אלברטו נאבדה בוויקישיתוף אלברטו נאבדה, באתר Transfermarkt אלברטו נאבדה, באתר FootballDatabase.eu
יחסי יפן–סלובקיה

יחסי יפן–סלובקיה (ביפנית: 日本とスロバキアの関係 בסלובקית: Vzťah medzi Japonskom a Slovenskom) הם היחסים הדיפלומטיים בין יפן לבין הרפובליקה הסלובקית. שתי המדינות כוננו יחסים דיפלומטיים רשמיים ב-3 בפברואר 1993, כחודש לאחר עצמאותה של סלובקיה. הייצוא הסלובקי ליפן עמד על 22.3 מיליארד ין בשנת 2017 וכלל בעיקר מוצרי אודיו, מכשרים אופטיים, סוללות וכלי רכב. הייצוא היפני לסלובקיה עמד על 24.3 מיליארד ין בשנת 2017 וכלל בעיקר כלי רכב, מכונות חשמל וחלקי רכב. יפן מיוצגת בסלובקיה בדרג השגרירות באמצעות שגרירות רשמית שהיא מחזיקה בברטיסלאבה, בירת המדינה. סלובקיה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. על פי הלשכה היפנית המרכזית לסטטיסטיקה, באוקטובר 2018 התגוררו בסלובקיה 201 אזרחים יפנים. על פי הלשכה הסלובקית המרכזית לסטטיסטיקה, ביוני 2018 התגוררו ביפן 288 אזרחים סלובקים. מדיה וקבצים בנושא יחסי יפן–סלובקיה בוויקישיתוף https://www.mofa.go.jp/region/europe/slovak/data.html 在スロバキア日本国大使館, משרד החוץ היפני (ביפנית)